528.08 REGOLAMENTI DWAR IL-KUMITAT GĦAT-TRATTAMENT MEDIĊINALI EĊĊEZZJONALI L-AVVIŻ LEGALI 58 tal-2018. L-AVVIŻ LEGALI 58 tal-2018. 1. It-titolu ta’ dawn ir-regolamenti hu Regolamenti dwar il-Kumitat għat-Trattament Mediċinali Eċċezzjonali. 2. Tifsir. Kap. 318. L.S.458.31.L.S.458.31. F’dawn ir-regolamenti, kemm-il darba ir-rabta tal-kliem ma tkunx teħtieġ xort’oħra: -"Il-Ħames Skeda" tfisser intitolament għal għajnuna medika bla ħlas għall-kondizzjoni medika sofferta u suġġetta għal dawk il-persuni li jissodisfaw id-dispożizzjonijiet dwar it-test tal-mezzi stabbilitif fit-Taqsima II tal-imsemmija Skeda tal-Att dwar is-Sigurtà Soċjali; "Kumitat" tfisser il-Kumitat għat-Trattament Mediċinali Eċċezzjonali; "Lista Formularja tal-Gvern" tfisser lista ta’ trattamenti mediċinali disponibbli fis-servizz nazzjonali tas-saħħa kif definita fil-Regolamenti dwar Prodotti Mediċinali Disponibbli fis-Servizzi tas-Saħħa tal-Gvern; "Mard Rari" tfisser kwalunkwe mard jew kondizzjoni jew diżordni medika li li taffetwa inqas minn wieħed minn kull el fejn persuna; "Ministru" tfisser il-persuna responsabbli mill-Ministeru għas-Saħħa; "Trattament Mediċinali Eċċezzjonali" tfisser trattament mediċinali ipprovdut f'każijiet ta' mard speċifiku liema trattament mediċinali mhux elenkat fuq il-Lista Formularja tal-Gvern jew ma huwiex skond il-politika tal-lista Formularja tal-Gvern. 3. Kumitat għat-Trattament Mediċinali Eċċezzjonali. (1) Għandu jiġi stabbilit Kumitat li jkun magħruf bħala l-Kumitat għat-Trattament Mediċinali Eċċezzjonali. (2) Il-Kumitat għandu jevalwa t-talbiet għat-trattament mediċinali eċċezzjonali f'każijiet fejn dak it-trattament: (a) ma jkunx elenkat fuq il-Lista Formularja tal-Gvern; (b) ikun elenkat fuq il-Lista Formularja tal-Gvern iżda mhux skont protokolli, indikazzjonijiet jew kriterji ta’ min joħroġ ir-riċetti; (ċ) jinvolvi mediċini b’marka speċifika; (d) jinvolvi mediċini għat-trattament ta’ mardrari. 4. Ħatra tal-Kumitat. (1) Il-Ministru għandu jaħtar il-Kumitat li għandu jkun magħmul minn: (a) Chair person; (b) Uffiċjal Mediku Ewlieni jew rappreżentant mid-Dipartiment għall-Politika tas-Saħħa; (ċ) żewġ spiżjara, waħda minnhom mid-Direttorat għall-Affarijiet Farmaċewtiċi; (d) żewg kliniċisti; (e) rappreżentantm fit-Taqsima tal-Akkwisti u l-Provvisti fi ħdan il-Ministeru għas-Saħħa; (f) rappreżentant għall-pazjenti. (2) Il-Ministru għandu jaħtar segretarju għal Bord li jkun membru fis-servizz pubbliku. (3) Il-Kumitat għandu jipprovdi għal kull kwistjoni jew proċedura li jidhirlu meħtieġ għall-aħjar twettiq tal-funzjonijiet tal-Kumitat. (4) Il-Kumitat għandu jingħata baġit annwali u barra minn hekk għandu jibgħat rapport finanzjarju annwali lis-Segretarju Permanenti fi ħdan il-Ministeru għas-Saħħa u dan skont id-deċiżjonijiet meħuda mill-kumitat. 5. Dmirijiet tal-Kumitat. Il-Kumitat għat-Trattament Mediċinali Eċċezzjonali għandu: (a) jirċievi l-applikazzjonijiet ghat-Trattament Eċċezzjonali Mediċinali mid-Direttorat għall-Affarijiet Farmaċewtiċi; (b) l-applikazzjonijiet għandhom jiġu mibgħuta lid-Direttorat għall-Affarijiet Farmaċewtiċi minn Konsulent Mediku u għandhom jiġu approvati mill-kap klinika li rispettiv tad-Dipartiment rispettiv fi ħdan l-isptar Mater Dei, permezz ta’ applikazzjoni fil-forma preskritta mill-Uffiċjal Mediku Ewlieni; (ċ) l-applikazzjoni għandha tasal għand id-Direttorat għall-Affarijiet Farmaċewtiċi li min-naħa tagħhom għandhom jippreżentaw is-sottomissjoni u l-valutazzjoni tagħhom lill-Kumitat għat-Trattament Mediċinali Eċċezzjonali għall-evalwazzjoni; (d) l-applikazzjonijiet mibgħuta lill-Kumitat għat-Trattament Mediċinali Eċċezzjonali għandhom jiġu evalwati skont ir-regoli maħruġa mill-Uffiċjal Mediku Ewlieni minn żmien għal żmien. 6. Każijiet Urġenti għandhom jiġu evalwati mic-Chair person f'konsultazzjoni ma’ mill-inqas wieħed mill-kliniċisti tal-Kumitat kif ukoll wieħed mill-ispiżjara tal-Kumitat. Id-Direttorat għall-Affarijiet Farmaċewtiċi għandu jiddetermina li ema trattament huwa meqjus bħala urġenti u li għalhekk jeħtieġ deċiżjoni urġenti.